CELEX: 52007PC0202
Language: ro
Date: 2007-04-20
Title: Propunere de regulament al Consiliului de modificare a Regulamentului (CE) nr. 2505/96 privind deschiderea şi modul de gestionare a contingentelor tarifare comunitare autonome pentru anumite produse agricole şi industriale

RO

RO        RO
 ---pagebreak---                    COMISIA COMUNITĂŢILOR EUROPENE

                                                  Bruxelles, 20.4.2007
                                                  COM(2007) 202 final

                                      Propunere de

                          REGULAMENT AL CONSILIULUI

     de modificare a Regulamentului (CE) nr. 2505/96 privind deschiderea şi modul de
     gestionare a contingentelor tarifare comunitare autonome pentru anumite produse
                                    agricole şi industriale

                                 (prezentată de Comisie)

RO                                                                                     RO
 ---pagebreak---                                   EXPUNERE DE MOTIVE

     1) CONTEXTUL PROPUNERII

        •   Motivele şi obiectivele propunerii

        Volumul contingentar pentru anumite contingente tarifare comunitare autonome este
        insuficient pentru a răspunde necesităţilor industriei comunitare pe perioada
        contingentară actuală. Ca răspuns la cererile formulate de mai multe state membre,
        departamentele Comisiei, în colaborare cu experţii guvernelor interesate, au analizat
        dacă să deschidă, să crească sau să prelungească contingente tarifare autonome pentru
        anumite produse industriale.

        •   Contextul general

        La 20 decembrie 1996, Consiliul a adoptat Regulamentul (CE) nr. 2505/96 privind
        deschiderea şi modul de gestionare a contingentelor tarifare comunitare autonome
        pentru anumite produse agricole şi industriale, pentru ca necesităţile de aprovizionare
        ale Comunităţii cu produsele în cauză să poată fi satisfăcute în cele mai bune condiţii.
        Ar trebui deschise noi contingente tarifare comunitare cu drepturi vamale reduse sau
        zero pentru volumele necesare, fără a cauza o perturbare a pieţelor pentru aceste
        produse. Dezbaterile din cadrul reuniunilor Grupului pentru economie tarifară au
        indicat faptul că statele membre sunt dispuse să deschidă, să crească sau să
        prelungească contingente pentru produsele care fac obiectul propunerii de regulament,
        fără a cauza o perturbare a pieţelor pentru aceste produse.

        •   Dispoziţii în vigoare în domeniul care face obiectul propunerii

        Regulamentul (CE) nr. 2505/96 (JO L 345, 31.12.1996), astfel cum a fost modificat
        ultima dată prin Regulamentul (CE) nr. 2014/2006 (JO L 384, 29.12.2006).

        •   Coerenţa cu celelalte politici şi obiective ale Uniunii

        Propunerea este conformă cu politica agricolă, comercială, antreprenorială, de
        dezvoltare şi de relaţii externe. În special, această propunere nu aduce atingere ţărilor
        în curs de dezvoltare care beneficiază de un acord comercial preferenţial cu UE (cum
        ar fi regimul SPG sau ACP).

     2) CONSULTAREA PĂRŢILOR INTERESATE ŞI EVALUAREA IMPACTULUI

        •   Consultarea părţilor interesate

        Metode de consultare, principalele sectoare vizate şi profilul general al respondenţilor

        A fost consultat Grupul pentru economie tarifară, reprezentând industriile fiecărui stat
        membru.

        Sinteza reacţiilor şi modul în care acestea au fost luate în considerare

        Toate contingentele enumerate reflectă acordul la care s-a ajuns în cadrul grupului.

RO                                              2                                                   RO
 ---pagebreak---         •   Obţinerea şi utilizarea expertizei

        Sectoare ştiinţifice sau domenii de expertiză relevante

        Experţi reprezentând statele membre în cadrul Grupului pentru economie tarifară.

        Metodologia utilizată

        Consultarea deschisă.

        Principalele organizaţii consultate/principalii experţi consultaţi

        Experţi desemnaţi de fiecare din statele membre.

        Sinteza avizelor primite şi utilizate

        Nu s-a menţionat existenţa unor riscuri potenţial grave cu consecinţe ireversibile.

        Acordul Grupului pentru economie tarifară.

        Metode utilizate pentru punerea avizelor experţilor la dispoziţia publicului

        Publicarea propunerii.

        •   Evaluarea impactului

        Nu se aplică.

        Propunerea nu figurează în programul legislativ şi de lucru al Comisiei pentru anul
        2007.

     3) ELEMENTE JURIDICE ALE PROPUNERII

        •   Rezumatul acţiunii propuse

        Regulament al Consiliului de modificare a Regulamentului (CE) nr. 2505/96 privind
        deschiderea şi modul de gestionare a contingentelor tarifare comunitare autonome
        pentru anumite produse agricole şi industriale.

        •   Temeiul juridic

        Articolul 26 din Tratatul CE

        •   Principiul subsidiarităţii

        Nu se aplică principiul subsidiarităţii, întrucât propunerea ţine exclusiv de competenţa
        Comunităţii.

        •   Principiul proporţionalităţii

        Propunerea respectă principiul proporţionalităţii din următoarele motive:

RO                                               3                                                 RO
 ---pagebreak---         Măsurile propuse sunt conforme cu obiectivele programului de acţiune „Vamă 2007”.

        Această măsuri sunt conforme cu principiile simplificării procedurilor pentru operatorii
        care desfăşoară activităţi de comerţ exterior şi cu comunicarea Comisiei privind
        suspendările şi contingentele tarifare autonome (98/C 128/02).

        •   Alegerea instrumentelor

        Instrumente propuse: regulament

        Nu ar fi corespunzătoare alte instrumente din următoarele motive:

        În temeiul articolului 26 din Tratatul CE, suspendările şi contingentele tarifare
        autonome se aprobă de către Consiliu, hotărând cu majoritate calificată, pe baza unei
        propuneri a Comisiei.

     4) IMPLICAŢII BUGETARE

        Drepturi vamale nepercepute în valoare totală de 5 405 993 EUR.

     5) INFORMAŢII SUPLIMENTARE

        •   Reexaminare/revizuire/clauza de caducitate

        Propunerea cuprinde o clauză de caducitate pentru întregul act sau pentru o parte din
        acesta.

RO                                             4                                                   RO
 ---pagebreak---                                                     Propunere de

                                    REGULAMENT AL CONSILIULUI

           de modificare a Regulamentului (CE) nr. 2505/96 privind deschiderea şi modul de
           gestionare a contingentelor tarifare comunitare autonome pentru anumite produse
                                          agricole şi industriale

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 26,

     având în vedere propunerea Comisiei1,

     întrucât:

     (1)      La 20 decembrie 1996, Consiliul a adoptat Regulamentul (CE) nr. 2505/96 privind
              deschiderea şi modul de gestionare a contingentelor tarifare comunitare autonome
              pentru anumite produse agricole şi industriale2. Necesităţile de aprovizionare ale
              Comunităţii cu produsele respective ar trebui satisfăcute în cele mai bune condiţii. În
              acest scop, ar trebui deschise noi contingente tarifare comunitare cu drepturi vamale
              reduse sau zero pentru volumele necesare, fără a cauza o perturbare a pieţelor pentru
              aceste produse.

     (2)      Volumele contingentare pentru două contingente tarifare comunitare autonome sunt
              insuficiente pentru a răspunde necesităţilor industriei comunitare. Prin urmare, aceste
              volume contingentare ar trebui crescute.

     (3)      Nu mai este în interesul Comunităţii să se continue acordarea de contingente tarifare
              comunitare după 1 iulie 2007 pentru un produs pentru care drepturile vamale au fost
              suspendate până la această dată. În consecinţă, produsul în cauză ar trebui eliminat din
              tabelul prevăzut în anexa I la Regulamentul (CE) nr. 2505/96.

     (4)      Prin urmare, Regulamentul (CE) nr. 2505/96 ar trebui modificat în consecinţă.

     (5)      Având în vedere importanţa economică a prezentului regulament, este necesar să se
              invoce motivele de urgenţă prevăzute la punctul I.3 din protocolul privind rolul
              parlamentelor naţionale în Uniunea Europeană anexat la Tratatul privind Uniunea
              Europeană şi la Tratatele de instituire a Comunităţilor Europene.

     (6)      Dat fiind faptul că prezentul regulament urmează să se aplice cu începere de la 1 iulie
              2007, este necesar ca acesta să intre în vigoare imediat,

     1
              JO C , , p. .
     2
              JO L 345, 31.12.1996, p.1. Regulament astfel cum a fost modificat ultima dată prin Regulamentul (CE)
              nr. 2014/2006 (JO L 384, 29.12.2006, p. 20).

RO                                                        5                                                          RO
 ---pagebreak---      ADOPTĂ PREZENTUL REGULAMENT:

                                                Articolul 1

     Contingentele tarifare pentru produsele prevăzute în anexa I la prezentul regulament se
     introduc în anexa I la Regulamentul (CE) nr. 2505/96.

                                                Articolul 2

     În anexa I la Regulamentul (CE) nr. 2505/96, rândurile pentru contingentele tarifare cu
     numerele de ordine 09.2603, 09.2727 şi 09.2977 se înlocuiesc cu rândurile prevăzute în anexa
     II la prezentul regulament.

                                                Articolul 3

     Contingentele tarifare pentru numerele de ordine 09.2907 şi 09.2908 se introduc în anexa I la
     Regulamentul (CE) nr. 2505/96 cu efect de la 1 iulie 2007.

                                                Articolul 4
     În anexa I la Regulamentul (CE) nr. 2505/96, se elimină rândul pentru contingentul tarifar cu
     numărul de ordine 09.2970.

                                                Articolul 5

     Prezentul regulament intră în vigoare la data publicării în Jurnalul Oficial al Uniunii
     Europene.

     Prezentul regulament se aplică de la 1 iulie 2007.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles,

                                                   Pentru Consiliu
                                                   Preşedintele

RO                                                   6                                                     RO
 ---pagebreak---                                                                      ANEXA I

                                   Subdivi
     Număr de                                                                                   Perioadă         Volum          Drept vamal
                    Cod NC          ziune               Descrierea mărfurilor
      ordine                                                                                  contingentară    contingentar     contingentar
                                   TARIC

     09.2907       ex 3824 90 98      86     Steroli vegetali extraşi din lemn sau din 1.7. - 31.12.          4 000 tone      0%
                                             ulei de soia, conţinând în greutate:
                                                   ⎯        minimum 75 % steroli,
                                                   ⎯        maximum 25 % stanoli,
                                             folosiţi drept materie primă           pentru
                                             obţinerea de ester de stanol (1)

     09.2908       ex 3804 00 90      10     Lignosulfonat de sodiu                          1.7.- 31.12.     28 000 tone     0%

     09.2977          2926 10 00             Acrilonitril                                    1.7. –           35 000 tone     0%
                                                                                             31.12.2007

     (1)   Încadrarea în această subpoziţie se face sub rezerva îndeplinirii condiţiilor prevăzute de dispoziţiile de drept comunitar în domeniu [a
           se vedea articolele 291-300 din Regulamentul (CEE) nr. 2454/93 al Comisiei — JO L 253, 11.10.1993, p. 1].

RO                                                                         7                                                                          RO
 ---pagebreak---                                                                     ANEXA II

                                   Subdivi
     Număr de                                                                                 Perioadă         Volum         Drept vamal
                     Cod NC         ziune                  Descrierea mărfurilor
      ordine                                                                                contingentară    contingentar    contingentar
                                   TARIC

     09.2603      ex 2930 90 85*     79*     Bis(3-trietoxisililpropil)tetrasulfidă        1.1.-31.12.      4 500 tone      0%

     09.2727       ex 3902 90 90      93     Poli-alfa olefină sintetică, cu o vâscozitate 1.1.-31.12.      16 000 tone     0%
                                             peste 38 x 10-6m2s-1 (38 centistokes) la
                                             100°C, măsurată după metoda ASTM D
                                             445

     09.2977          2926 10 00             Acrilonitril                                  1.1. –           35 000 tone     0%
                                                                                           30.06.2007

     * Coduri CN şi TARIC aplicabile de la 1 iulie 2007.

RO                                                                          8                                                               RO
 ---pagebreak---           FIŞĂ FINANCIARĂ LEGISLATIVĂ PENTRU PROPUNERILE CU IMPACT
                      BUGETAR STRICT LIMITAT LA VENITURI

     1.      DENUMIREA PROPUNERII:

             Regulament al Consiliului de modificare a Regulamentului (CE) nr. 2505/96 privind
             deschiderea şi modul de gestionare a contingentelor tarifare comunitare autonome
             pentru anumite produse agricole şi industriale

     2.      LINII BUGETARE :

             Capitolul şi articolul: capitolul 12, articolul 120

             Suma înscrisă în buget pentru exerciţiul 2007: 15 287,900 EUR

     3.      IMPACTUL FINANCIAR

                      Propunere fără implicaţii financiare

             x Propunere fără impact financiar asupra cheltuielilor, dar cu impact financiar
             asupra veniturilor – efectul este după cum urmează:

                                                                              (milioane EUR – cu o zecimală)

          Linie                      Venituri3                 Perioada de 12 luni         [Exerciţiul 2007]
          bugetară                                                începând din
                                                                    zz/ll/aaaa

          Articolul       Impactul asupra resurselor 1/1/2007                            - 5.4
          120             proprii

     4.      MĂSURI ANTIFRAUDĂ

     Dispoziţiile privind gestionarea contingentelor tarifare includ măsurile necesare pentru
     prevenirea şi protecţia împotriva fraudei şi a altor nereguli.

     5.      ALTE OBSERVAŢII

     3
           În ceea ce priveşte resursele proprii tradiţionale (taxe agricole, cotizaţii pentru zahăr, drepturi vamale),
           sumele indicate trebuie să fie sume nete, şi anume sume brute după deducerea a 25% reprezentând
           cheltuieli de colectare.

RO                                                         9                                                              RO
 ---pagebreak---                                                        ANEXA I

     Cu efect de la 1 ianuarie 2007:

                                           Variaţia     Drept vamal
                          Variaţia         preţului                    Drept vamal     Variaţia preconizată a
                                                        contingentar
        Descrierea       volumului         estimat                     contingentar   pierderilor de venituri în
                                                            (%)
        produsului      contingentar      (EUR per                                     raport cu contingentul
                       (unitate/tone)    unitate/EUR                       (%)            anterior (în EUR)
                                          per tonă)      (2007 TVC)

                       + 23 000 tone
      Nitril acrilic
                       (volum iniţial:      900               6.5           0                 1 345 500
        09.2977
                        12 000 tone)

                       + 1 000 tone
        Olefină
                       (volum iniţial:     3 766              6.5           0                  244 790
        09.2727
                        15 000 tone)

     Pierderi totale de venituri în raport cu perioada contingentară anterioară:
     (1 590 290 – 397 572 EUR ) 1 192 718 EUR net.

                                                    ANEXA II

     Cu efect de la 1 iulie 2007:

                                           Variaţia     Drept vamal
                          Variaţia         preţului                    Drept vamal     Variaţia preconizată a
                                                        contingentar
        Descrierea       volumului         estimat                     contingentar   pierderilor de venituri în
                                                            (%)
        produsului      contingentar      (EUR per                                     raport cu contingentul
                       (unitate/tone)    unitate/EUR                       (%)            anterior (în EUR)
                                          per tonă)      (2007 TVC)

                       + 4 000 tone
         Steroli
                       (volum iniţial:     13 500             6.5           0                3 510 000
        09.2907
                          0 tone)

                       + 28 000 tone
     Lignosulfonat
                       (volum iniţial:       43               5             0                  60 200
        09.2908
                          0 tone)

                       + 35 000 tone
      Nitril acrilic
                       (volum iniţial:      900               6.5           0                2 047 500
        09.2977
                          0 tone)

     Pierderi totale de venituri în raport cu perioada contingentară anterioară:
     (5 617 700 – 1 404 425 EUR ) 4 213 275 EUR net.

RO                                                       10                                                        RO